Diari Oficial de la Generalitat Valenciana


Sumari del DOGV 8606, del 05-08-2019 (2019/7877)

Extracte de la Resolució de 15 de juliol de 2019, del Vicerectorat de Cultura i Esport, per la qual es convoca la setzena edició del Premi de Poesia César Simón.
-----------------------------------------------------------------------------------------------------------------------------------------------------------------

### Dades del document

Número de DOGV
:   8606

Data del DOGV
:   05-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7877


Data del document
:   15-07-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 15 de juliol de 2019, del Vicerectorat de Cultura i Esport, per la qual es convoca la setzena edició del Premi de Poesia César Simón. [2019/7877]  
BDNS (identif.): 468713.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Poden optar a aquest premi autors i autores mitjançant la presentació d'un sol llibre de poemes.  
Les persones premiades en edicions anteriors no poden presentar-se novament al premi. Aquesta restricció no afecta, però, els qui hagueren obtingut accèssits o constaren entre els seleccionats en qualsevol edició.  
  
Segon. Objecte  
Premiar el millor llibre de poemes que es presente a aquest concurs amb la finalitat de promoure la creació poètica en espanyol i la divulgació de les obres premiades en el context universitari i en la societat en general.  
  
Tercer. Bases reguladores  
La convocatòria està publicada en la URL:  
https://www.uv.es/uvweb/cultura/ca/aules-cultura/lletres/premis-1285866391493.html  
  
Quarta. Quantia  
El premi està dotat, amb 3.000 euros (menys retenció IRPF), premi dinerari, i amb la dotació de 40 exemplars de l'obra guanyadora, premi en espècie, el valor de la qual ascendeix a 210 euros (IVA inclòs).  
El premi és indivisible i pot ser declarat desert.  
La quantitat abonada com a premi dinerari està subjecta a les retencions legalment establertes d'acord amb la legislació fiscal.  
El premi comporta la publicació del poemari guanyador en la «Colección Calabria» de l'Editorial Denes. La participació en aquesta convocatòria comporta que el guanyador o guanyadora accepta la publicació del llibre premiat.  
  
Cinqué. Termini de presentació de sol·licituds  
El termini per presentar els llibres de poemes comença l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV) i acaba el 18 d'octubre de 2019, inclusivament.  
  
  
Sisé. Altres dades  
Els poemaris s'han de presentar dins d'un sobre, en sis exemplars.  
Cada còpia ha de portar una caràtula o portada on ha de constar la referència a la convocatòria d'aquest premi i el títol del llibre.  
El nom de l'autor o autora no ha d'aparéixer ni en les còpies ni a l'exterior dels sobres.  
Dins del sobre s'ha d'introduir, a més de les còpies citades, una plica amb les mateixes dades que consten al seu exterior i la documentació següent:  
- Breu currículum de l'autor o autora.  
- Adreça, telèfon, correu electrònic i fotocòpia del DNI, NIE o documento nacional que acredite la seua identitat.  
- Fotografia de bona resolució, amb la finalitat d'utilitzar-la en el cas que resulte guanyador/a o finalista i es publique l'obra.  
La persona guanyadora del premi es compromet a lliurar la seua obra en format electrònic amb caràcter immediat.  
Els exemplars s'han de trametre al Vicerectorat de Cultura i Esport de la Universitat de València (c/ Universitat, 2, 46209 València), i s'ha de fer constar en tot moment que es concursa al «XVI Premi de Poesia César Simón». S'admetran totes les obres presentades en qualsevol registre segons els termes previstos, a aquest efecte, en l'art. 38.4 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
València, 15 de juliol de 2019.- La rectora, p. d. (DOGV 27.06.2019), el vicerector de Cultura i Esport: Antonio Ariño Villarroya.